Kota Padangsidimpuan
Kota Padangsidimpuan (diijo pulo: Padangsidempuan) adolah sabuah kota di Provinsi Sumatera Utara, Indonesia. Kota Padang Sidempuan marupokan kota paliang gadang di wilayah Tapanuli. Kota ko tanamo jo sabutan Kota Salak dek di kota ikolah urang-urang parak salak nan dari Kabupaten Tapanuli Selatan (nan di sakaliliang kota ko), utamonyo nan dari kaki Gunuang Lubukraya, manjua hasia panennyo.
Sijarah[suntiang | suntiang sumber]
Namo kota ko barasa dari Padang na dimpu (padang: hamparan laweh; na: nan; dimpu: tinggi) nan aratinyo "hamparan rumpuik laweh nan talatak di tampek nan tinggi". Pado zaman daulu daerah ko marupokan tampek singgah urang-urang niago dari baragam tampek, padagang ikan jo garam dari Sibolga - Padang Sidempuan - Panyabungan, Padang Bolak (Padang Lawas Utara) - Padang Sidempuan - Sibolga.
Sairiang pakambangan zaman, tampek singgah ko samakin rami nan kudian manjadi kota. Kota ko dibangun partamo kali sabagai benteng pado taun 1821 dek pasukan Pidari nan dipimpin Tuanku Lelo. Benteng ko mambantan gdari Batang Ayumi sampai ka Aek Sibontar. Siso-siso benteng paninggalan Parang Pidari kini masih tasuo, walau alah indak tajago sacaro baiak. Salah satu pangaruah pasukan Pidari di kota ko yaitu agamo nan banyak dianuik panduduak satampek , yaitu Islam.
Pado zaman Balando, kota ko dijadikan pusek pamarintahan dek Balando untuak wilayah Tapanuli. Paninggalan bangunan Balando masih bisa tasuo kini, co kantua pos kota Padang Sidempuan.
Panduduak[suntiang | suntiang sumber]
Agamo[suntiang | suntiang sumber]
Mayoritas panduduak kota Padang Sidempuan baragamo Islam, dan sabagian lainnyo baragamo Kristen, Katolik dan Buddha. Manuruik Sensus 2010, panduduak nan baragamo Islam bajumlah 89.95%, Kristen: 8.94%, Katolik: 0.46%, Buddha: 0.35%, dan lainnyo: 0.29%.
Etnis[suntiang | suntiang sumber]
Sabagai kota paliang gadang di Tapanuli, Padang Sidempuan marupokan kota patamuan tigo etnis di Sumatera Utara, yakni Angkola, Mandailing, dan Batak Toba. Salain itu dalam jumlah gadang ado pulo etnis Jawa jo Minangkabau. Kahadiran urang-urang Jawa di Padang Sidempuan dipakirokan sajak taun 1970-an sangkek pambangunan Jalan Raya Lintas Sumatra. Sadangkan urang-urang Minang, alah marantau ka Padang Sidempuan sajak maso Parang Pidari. Sabalun maso kamardekaan, banyak ulama jo guru asa Minangkabau nan maaja di kota ko.[3]
Rujuakan[suntiang | suntiang sumber]
- ↑ "Kota Padangsidimpuan Dalam Angka 2016"
- ↑ Jumlah Penduduk Menurut Jenis Kelamin dan Kecamatan, 2010-2016
- ↑ Hamka, Islam dan adat Minangkabau, 1984
Pautan lua[suntiang | suntiang sumber]
- (Indonesia) Situs web resmi Sumatra Utara
- (Indonesia) Apa Kabar Sidimpuan Online
- Caliak panduan wisata Kota Padangsidimpuan di Wikivoyage
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn ind_Latn min_Latn